<p><u>مصطفى</u> <u>الرميد،</u> <u>القيادي</u> البارز في <b>حزب</b> العدالة <i>والتنمية،</i> <b>مقدمش</b> <b>استقالة</b> <i>“مكتوبة”</i> للأمانة العامة <i>عكس</i> ما يروج، فقط <b>اعلن</b> بأنه <b>عيا</b> وباغي <b>يعتزل</b> السياسي</p>
<p><b>“كود”</b> <u>جابت</u> علاش <i>على</i> لسان قيادي موثوق</p>
<h2>معطيات “كود” تفيد <i>بأن</i> منذ <b>سنة</b> <b>2017،</b> كان <u>الرميد</u> باغي يعتزل <b>السياسة،</b> خصوصا بعد الانتقادات التي طالته من الأمين العام السابق <u>عبد</u> الاله بنكيران</h2>
<p>قبل <u>أيام</u> <b>مشا</b> <b>وفد</b> من الأمانة العامة للبي جي دي <i>لزيارة</i> الرميد في <u>منزله</u> باش يقنعوه يتراجع، حسب مصدر <u>“كود”</u> <i>:”صعيب</i> يتراجع، الرميد عندو <b>فكرة</b> كيأمن بها منذ <i>2017،</i> <b>خاص</b> الحزب <u>يرجع</u> للخلف <i>وخاصو</i> <i>يقلص</i> مشاركتو، <u>مسمعوش</u> ليه، وهادشي <b>مقلقو</b> بزاف <u>اضافة</u> <b>الى</b> وضعيته <b>الصحية”</b></p>
<p><u>الرميد</u> <b>سبق</b> <b>وقال</b> لقيادة <b>البي</b> <u>جي</u> دي بلي خاص يخليو حزب اخر يتصدر المشهد <b>عبر</b> تقليص المشاركة، لكن الامانة العامة رفضات</p>
<p>مصدر قيادي لـ”كود” :”الرميد عندو مكانة <u>خاصة</u> <u>مع</u> الفوق <b>وفي</b> <i>نفس</i> الوقت مكانة خاصة <i>فالحزب،</i> <i>هادشي</i> علاش <b>كنحسو</b> بلي حنا اللي <i>دفعنا</i> الدولة تفرض القاسم الانتخابي ودوز قانون الكيف <i>رغما</i> عنا، واخا <b>حنا</b> شركاء مع الدولة فتدبير العملية السياسية”</p>
<h4>دبا الصدمة الكبيرة فوسط <u>قادة</u> البي جي <b>دي،</b> هو <b>العرض</b> للي تقدم نهار <u>السبت</u> فاللقاء التشاوري للأمانة <i>العامة</i> حول توقعات نتائج انتخابات 2021، بحيث <i>أن</i> <u>البي</u> جي دي مغاديش <i>يجي</i> لول</h4>
<h1><b>وكيف</b> نشرات “كود”، التوقعات عطات التفوق <u>لحزب</u> الأحرار بما يفوق 95 مقعد ويقدر يوصلو لـ100 ، في حين البي جي دي ميقدرش <i>يفوق</i> 75 <i>مقعد</i></h1>
<h4></h4>